ศศิ สินทวี

ศศิ สินทวี (เกิด 20 พฤษภาคม พ.ศ. 2538) ชื่อเล่น ศิ เป็นนางงามชาวไทยผู้ครองตำแหน่งสูงสุด มิสอินเตอร์เนชันแนลไทยแลนด์ 2015

ประวัติ
ศศิเกิด 20 พฤษภาคม พ.ศ. 2538 เป็นคนจังหวัดสงขลาได้รับตำแหน่ง มิสเอิร์ธไทยแลนด์ ปี 2014 และมิสอินเตอร์เนชันแนลไทยแลนด์ ปี 2015

 การศึกษา 
 มัธยมศึกษา : โรงเรียนสิรินธรราชวิทยาลัย
 ปัจจุบันกำลังศึกษา มหาวิทยาลัยรังสิต (หลักสูตรนานาชาติ)

 การประกวด 
 มิสแกรนด์ไทยแลนด์ 2013 
ศศิได้เข้าการประกวดมิสแกรนด์ไทยแลนด์ 2013 และผ่านเข้ารอบ 37 คนสุดท้าย. 

 มิสแกรนด์ไทยแลนด์ 2014 
ศศิได้เข้าร่วมการประกวดมิสแกรนด์ไทยแลนด์ 2014 อีกครั้ง และครั้งนี้เธอก็สามารถคว้าตำแหน่งมิสเอิร์ธไทยแลนด์ 2014 มาครองได้สำเร็จ

 มิสเอิร์ธ 2014 
ศศิเป็นตัวแทนประเทศไทยในการประกวดมิสเอิร์ธ ปี 2014 ที่ประเทศฟิลิปปินส์ โดยในการประกวดเธอก็สามารถเข้ารอบ 16 คนสุดท้าย พร้อมคว้ารางวัลอีโควีดีโอยอดเยี่ยม เหรียญทองชุดค็อกเทลยอดเยี่ยม เหรียญทองชุดว่ายน้ำยอดเยี่ยม เหรียญเงินชุดสวยในรีสอร์ท

 มิสอินเตอร์เนชันแนลไทยแลนด์ 2015 
ศศิเข้าร่วมประกวดมิสอินเตอร์เนชันแนลไทยแลนด์ 2015 และเมื่อวันที่ 19 กันยายน พ.ศ. 2558 ศศิได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2015 ซึ่งถือว่าเป็นสาวไทยคนแรกที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2015 ณ ประเทศญี่ปุ่น

 นางงามนานาชาติ 2015 
ศศิเป็นตัวแทนประเทศไทยในการประกวดนางงามนานาชาติ 2015 ที่ประเทศญี่ปุ่น โดยในการประกวดเธอก็สามารถผ่านเข้ารอบ 10 คนสุดท้าย โดยผู้ชนะในปี 2015 คือ เอดีมาร์ มาติเนซ นางงามจากประเทศเวเนซุเอลา

 มิสโมเดลไทยแลนด์ 2019 
ศศิเข้าร่วมประกวดมิสโมเดลไทยแลนด์ 2019 และเมื่อวันที่ 12 สิงหาคม พ.ศ. 2562 ศศิได้รับรางวัลชนะเลิศของการประกวด มิสโมเดลไทยแลนด์ 2019 ที่เทอร์มินอล 21 โคราชและเธอจะเป็นตัวแทนสาวไทยไปประกวดมิสโมเดลออฟเดอะเวิลด์ 2019 ณ ประเทศจีนโดยในการประกวดเธอสามารถผ่านเข้ารอบ 30 คนสุดท้าย และคว้ารางวัลพิเศษนางงามมิตรภาพ

 มิสยูนิเวิร์สไทยแลนด์ 2563 
ศศิเข้าร่วมประกวดมิสยูนิเวิร์สไทยแลนด์ 2563 แต่เธอไม่สามารถผ่านเข้ารอบ 30 คนสุดท้าย

อ้างอิง

แหล่งข้อมูลอื่น
 ศศิ สินทวี (ศศิ) - มิสแกรนด์ไทยแลนด์ 2014

หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:มิสอินเตอร์เนชันแนลไทยแลนด์
หมวดหมู่:บุคคลจากจังหวัดสงขลา‎‎
หมวดหมู่:นางงาม
หมวดหมู่:มิสเอิร์ธไทยแลนด์
หมวดหมู่:ผู้เข้าร่วมประกวดนางงาม